Jurijus Otkupščikovas

Jurijus Otkùpščikovas (, 1924 m. rugpjūčio 29 d. Kazanė, Tarybų Rusija – 2010 m. rugsėjo 25 d. Sankt Peterburgas, Rusija) – Rusijos filologas, kalbininkas, filologijos mokslų daktaras, Sankt Peterburgo valstybinio universiteto filologijos fakulteto profesorius.

Biografija 
Gimė Kazanėje, joje 1942 m. baigė vidurinę mokyklą. Rugsėjį savanoriu išėjo į frontą, tarnavo Baltijos laivyne jūrų pėstininku. Karo metu gynė blokadą patiriantį Leningradą, priklausydamas desantininkų brigadai dalyvavo išlaisvinant Peterhofą.

Po karo įstojo į Kazanės universiteto filologijos fakultetą, jį baigė 1950 m. Tada įstojo į Leningrado universiteto klasikinės filologijos katedros aspirantūrą. 1953 m. birželį apgynė kandidato disertaciją ir pradėjo dėstyti Leningrado universiteto filologijos fakultete. 1967 m., apgynęs monografinę disertaciją „Iš indoeuropiečių žodžių darybos istorijos“, įgijo daktaro laipsnį.

J. Otkupščikovas – etimologinės analizės, indoeuropeistikos, baltistikos, slavistikos ir klasikinių kalbų specialistas. Parašė straipsnių iš baltų kalbų leksikos, tyrė baltų ir slavų kalbų santykius, dvikalbystę. Svarbi J. Otkupščikovo studija apie baltiškus Okos baseino vandenvardžius. Gerai mokėdamas lietuvių kalbą recenzavo lituanistikos veikalų. Nuo 1971 iki 1992 m. jis vadovavo klasikinės filologijos katedrai. Daugiau kaip 50 metų dėstė Sankt Peterburgo universiteto filologijos fakultete. J. Otkupščikovas rėmė Lietuvos Persitvarkymo Sąjūdį.

Veikalai 
J. Otkupščikovas – daugiau kaip 200 mokslinių publikacijų autorius. Knyga „Ikigraikiškasis substratas“ 1970 m. gavo Universitetinę premiją. Iš kitų darbų minėtini: mokslo populiarinimo knyga „Žodžio ištakų link“, straipsnių rinkiniai „Opera philologica minora“, „Etimologijos metmenys“, monografijos „Kãrų kalbos užrašai Afrikoje“ ir „Faisto diskas: iššifravimo problemos“.

Senoji graikų kalba 

J. Otkupščikovas manė, kad senoji frygų kalba artimiausia senajai graikų kalbai. Su senąja graikų kalba ją jungia daugiau ypatybių negu su kitomis indoeuropiečių kalbomis. Atsiranda daugiau naujų šios teorijos šalininkų.

J. Otkupščikovas teigė, kad:
„…graikų kalba genetiškai artima grupei giminingų paleobalkanų kalbų, kurių vartotojai gyveno Balkanų pusiasalio šiaurės rytų dalyje… Vėliau kãrų, frygų ir trakų protėviai keletu bangų ir skirtingu laiku slinko į Balkanų pusiasalio pietus ir …indoeuropietizavo neindoeuropietišką kultūrą, pasiskolindami didelį kiekį neindoeuropietiškos leksikos. Tačiau pagrindinė frygų ir trakų masė slinko ne į pietus, o į pietryčius – į Mažąją Aziją (armėnų pramintu keliu)… Graikai patraukė į pietus iš dalies kartu su paleobalkanų gentimis, bet daugiausia – sekdami joms iš paskos.“

Apdovanojimai 
 Ordino „Už nuopelnus Tėvynei“ 2-ojo laipsnio medalis (2004 m. vasario 7 d.) – už nuopelnus ruošiant aukštos kvalifikacijos specialistus ir mokslinę veiklą Tėvynės karo 2-ojo laipsnio ordinas
 Medalis „Už Leningrado gynimą“
 Medalis „Už pergalę prieš Vokietiją Didžiajame Tėvynės kare 1941–1945 m.“
 17 jubiliejinių medalių
 Nusipelnęs Rusijos Federacijos aukštosios mokyklos darbuotojas (1999 m. rugsėjo 10 d.) – už nuopelnus mokslinio darbo srityje, už žymų indėlį ruošiant aukštos kvalifikacijos specialistus

 Bibliografija 
 Откупщиков Ю. В. К истокам слова. Рассказы о науке этимологии. 1973.
 Откупщиков Ю. В. Фракийцы, фригийцы и карийцы в доисторической Элладе // Античная Балканистика. М., „Наука“, 1984.
 К истокам слова. — М.: Просвещение, 1986. 176 с. 195000 экз.
 Догреческий субстрат. У истоков европейской цивилизации. — Л.: Изд-во ЛГУ, 1988. 263 с. 
 Фестский диск: Проблемы дешифровки. — СПб.: Изд-во СПбГУ, 2000. 40 с. 400 экз. ISBN 5-288-02576-2
 Очерки по этимологии. — СПб.: Изд-во СПбГУ, 2001. 480 с. 700 экз. ISBN 5-288-02121-X
 Opera philologica minora (Античная литература. Языкознание). — М.: Наука, 2001. 456 с. 800 экз. ISBN 5-02-028616-X
 К истокам слова. — М.: Азбука-классика, Авалонъ, 2005. 352 с. 5000 экз. ISBN 5-94860-022-X; 5-352-01406-1
 Из истории индоевропейского словообразования.'' 2-е изд. — СПб.: Филфак СПбГУ, Академия, 2005. 316 с. ISBN 5-8465-0119-2; 5-7695-1972-X

Išnašos

Literatūra 
 Зайцев А. И., Степанов Н. И., Чистякова Н. А. Ю. В. Откупщиков (к 60-летию со дня рождения) // Вестник Ленинградского университета : Серия 2, История, языкознание, литературоведение. – Л., 1984. – Вып. 2, № 9. – С. 126–127. – ISSN 0024-0842.
 Зайцев А. И., Неустроева И. Г. Ю. В. Откупщиков (к 70-летию со дня рождения) // Вестник Санкт-Петербургского университета : Серия 2, История, языкознание, литературоведение. – СПб., 1994. – Вып. 2, № 9. – С. 128–129. – ISSN 0024-0842.
 Зайцев А. И. Юрий Владимирович Откупщиков (К 75-летию со дня рождения) // Linguistica et philologica : Сборник статей к 75-летию Ю. В. Откупщикова. – СПб.: СПбГУ, 1999. – С. 3-6. – ISBN 5-28802-338-7.
 Филимонов Е. Г. Магия голоса // Санкт-Петербургский университет. № 20 (3678), 15 сентября 2004 г. С.34-35

Rusijos kalbininkai